**Niki Koskinen** (s. 2. lokakuuta 1997 Iitti) on suomalainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Vimmerby HC:ssä. Hän on pelipaikaltaan keskushyökkääjä, mutta Koskinen osaa pelata myös laidassa.

Ura
---

### Seuraura

Koskinen on KooKoon kasvatti. Hän toimi kaudella 2012–2013 seuran C-nuorten kapteenina. Koskinen voitti koko C-nuorten Mestiskarsintojen maalipörssin ja jakoi pistepörssin voiton joukkuetoverinsa Sami Tammisen kanssa tehoilla 30+19=49. Hän oli KooKoon paras maalintekijä myös C-nuorten Mestiksessä 18 osumallaan ja C-nuorten SM-sarjassa 20 osumallaan. Huhtikuussa 2013 vain 15-vuotias Koskinen teki kolmivuotisen sopimuksen seuran Mestis-joukkueen kanssa. Hän pelasi kauden 2013–2014 lähes kokonaan KooKoon B-nuorissa, joiden paras pistemies ja maalintekijä Koskinen oli tehoilla 27+32=59. Hän jakoi koko B-nuorten SM-sarjan maalipörssin toisen sijan Ässien Ville Sippalan kanssa edellään vain Bluesin Tatu Kanerva. Koskinen pelasi osan kaudestaan myös KooKoon A-nuorissa.

Kauden 2014–2015 Koskinen pelasi lainalla Pelicansin A-nuorissa. Toukokuussa 2015 hän teki SM-liigaan nostetun KooKoon kanssa vuoden mittaisen sopimuksen. Koskinen pelasi kauden 2015–2016 kuitenkin kokonaan seuran A-nuorissa, joiden paras maalintekijä hän oli 13 osumallaan. Kaudeksi 2016–2017 Koskinen palasi vuoden mittaisella juniorisopimuksella Pelicansiin. Hänen kautensa eteni kuitenkin taas kokonaan A-nuorissa.

Koskinen palasi kaudeksi 2017–2018 jälleen kasvattajaseuransa KooKoon A-nuoriin. Hän voitti joukkueen sisäisen piste-, maali- ja syöttöpörssin tehoilla 19+21=40 sekä sisäisen tehotilaston lukemalla +20. Koskinen debytoi seuran SM-liigajoukkueessa 29. marraskuuta 2017 vieraissa Turun Palloseuraa vastaan. Hänet merkittiin heti KooKoon ykkösketjun oikeaan laitaan Miikka Pitkäsen ja Toni Kähkösen viereen. Koskinen sai ottelussa jääaikaa lopulta 9.20 minuuttia. Hän keräsi KooKoon 5–2-tappioon päättyneessä ottelussa myös teholukeman –2. Koskinen pelasi kauden aikana SM-liigassa seitsemän runkosarjaottelua ilman tehopisteitä.

Toukokuussa 2018 Koskinen teki KooKoon kanssa vuoden mittaisen SM-liigasopimuksen. Elokuussa seura lainasi hänet toistaiseksi voimassa olevalla sopimuksella Mestis-joukkue Imatran Ketterään. Koskinen ei pelannut siellä kuitenkin yhtään sarjaottelua. Hän aloitti kauden 2018–2019 yli-ikäisenä KooKoon A-nuorissa, kunnes lokakuussa seura lainasi Koskisen marraskuun maaottelutaukoon asti ulottuvalla sopimuksella Savonlinnan Pallokerhon Mestis-joukkueeseen. Hän pelasi siellä yhdeksän ottelua ilman tehopisteitä. Koskinen palasi lainapestinsä jälkeen KooKoon A-nuoriin. Hän ei mahtunut kertaakaan seuran SM-liigajoukkueen kokoonpanoon, kunnes helmikuussa 2019 KooKoo lainasi Koskisen loppukaudeksi Iisalmen Peli-Karhujen Mestis-joukkueeseen. Kaikkiaan Koskisen tulokaskausi Mestiksessä toi 23 runkosarjaottelussa tehot 2+3=5.

Kaudeksi 2019–2020 Koskinen teki IPK:n kanssa vuoden mittaisen Mestis-sopimuksen. Hänen kautensa päättyi kuitenkin helmikuussa 2020 leikkaushoitoa vaatineen vamman vuoksi. Huhtikuussa Koskinen teki IPK:n kanssa vuoden mittaisen jatkosopimuksen. Kaudeksi 2020–2021 hänet nimettiin joukkueen varakapteeniksi. Koskinen oli tehoilla 10+12=22 IPK:n kolmanneksi paras maalintekijä ja hän jakoi sisäisen pistepörssin kolmannen sijan Aapo Aholan kanssa. Koskinen voitti myös joukkueen sisäisen tehotilaston lukemalla +11. Hän voitti kauden päätteeksi Mestis-pronssia.

Kesäkuussa 2021 Koskinen teki vuoden mittaisen sopimuksen Mestis-joukkue Joensuun Kiekko-Poikien kanssa. Hänen sopimukseensa sisältyi ulkomaanoptio juhannukseen saakka. Koskinen käytti option vain kaksi päivää myöhemmin, kun hän teki vuoden mittaisen sopimuksen Ruotsin kolmanneksi korkeimmalla sarjatasolla Hockeyettanissa pelaavan Vimmerby HC:n kanssa.

### Maajoukkueura

Koskinen on pelannut yhden poikien maaottelun.

Muuta
-----

Koskisen isoveljet Niko ja Jesse pelasivat kaudella 2020–2021 hyökkääjinä III-divisioonajoukkue Iitti Hockeyssa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Pelicans | A-SM | 41 | 10 | 10 | 20 | 14 | 2 | 0 | 1 | 1 | 2 |
| 2015–2016 | KooKoo | A-SM | 50 | 13 | 8 | 21 | 18 | – | – | – | – | – |
| 2016–2017 | Pelicans | A-SM | 32 | 4 | 8 | 12 | 22 | 3 | 0 | 0 | 0 | 0 |
| 2017–2018 | KooKoo | A-SM | 46 | 19 | 21 | 40 | 28 | 3 | 2 | 1 | 3 | 12 |
|  | KooKoo | SM-liiga | 7 | 0 | 0 | 0 | 0 | – | – | – | – | – |
| 2018–2019 | KooKoo | A-SM | 24 | 12 | 11 | 23 | 4 | – | – | – | – | – |
|  | SaPKo | Mestis | 9 | 0 | 0 | 0 | 4 | – | – | – | – | – |
|  | IPK | Mestis | 14 | 2 | 3 | 5 | 0 | – | – | – | – | – |
| 2019–2020 | IPK | Mestis | 34 | 12 | 10 | 22 | 14 | – | – | – | – | – |
| 2020–2021 | IPK | Mestis | 30 | 10 | 12 | 22 | 26 | 6 | 2 | 3 | 5 | 4 |
| 1 kausi | yhteensä | SM-liiga | 7 | 0 | 0 | 0 | 0 | – | – | – | – | – |
| 3 kautta | yhteensä | Mestis | 87 | 24 | 25 | 49 | 40 | 6 | 2 | 3 | 5 | 4 |

Lähteet
-------

* Niki Koskinen The Internet Hockey Databasessa (englanniksi)
* Niki Koskinen Eurohockey-sivustolla (englanniksi)
* Niki Koskinen *Elite Prospects*. Everysport Media Group AB.  (englanniksi)

### Viitteet

1. ↑  Tilastot *liiga.fi*. Jääkiekon SM-liiga Oy. Viitattu 30.11.2017.
2. 1 2 3 4 5 6 7  Niki Koskinen *Elite Prospects*. Everysport Media Group AB.  (englanniksi)
3. ↑  Elite Prospects - U16 SM-sarja Q Stats 2012-2013 *eliteprospects.com*. Everysport Media Group AB. Viitattu 24.3.2019. (englanniksi)
4. ↑  Elite Prospects - KooKoo U16 *eliteprospects.com*. Everysport Media Group AB. Viitattu 24.3.2019. (englanniksi)
5. ↑  KooKoo julkaisi runkonsa kerralla *Jatkoaika.com*.  18.4.2013. Jatkoaika r.y. Viitattu 30.11.2017.
6. ↑  Elite Prospects - KooKoo U18 *eliteprospects.com*. Everysport Media Group AB. Viitattu 24.3.2019. (englanniksi)
7. ↑  Elite Prospects - U18 SM-sarja Stats 2013-2014 *eliteprospects.com*. Everysport Media Group AB. Viitattu 24.3.2019. (englanniksi)
8. ↑  KooKoo julkisti Liiga-joukkueensa rungon - Malinen siirtyy Kouvolaan *Jatkoaika.com*.  6.5.2015. Jatkoaika r.y. Viitattu 30.11.2017.
9. ↑  Elite Prospects - KooKoo U20 *eliteprospects.com*. Everysport Media Group AB. Viitattu 24.3.2019. (englanniksi)
10. ↑  Pelicans kiinnitti nuoria lupauksiaan *Jatkoaika.com*.  30.8.2016. Jatkoaika r.y. Viitattu 30.11.2017.
11. ↑  Elite Prospects - KooKoo U20 *eliteprospects.com*. Everysport Media Group AB. Viitattu 24.3.2019. (englanniksi)
12. ↑  Kokoonpanot *liiga.fi*.  29.11.2017. Jääkiekon SM-liiga Oy. Viitattu 30.11.2017.
13. ↑  Ottelutilastot *liiga.fi*.  29.11.2017. Jääkiekon SM-liiga Oy. Viitattu 30.11.2017.
14. ↑  Ojantakanen ja Koskinen oranssimustiin *kookoo.fi*.  31.5.2018. KooKoo Hockey Oy. Viitattu 31.5.2018.
15. ↑  Niki Koskinen KooKoosta Ketterään *kettera.net*.  21.8.2018. Imatran Ketterä Oy. Viitattu 22.8.2018.
16. ↑  JYP lainaa Kannisen Kouvolaan - liigakonkari harjoittelee KooKoon mukana *Jatkoaika.com*.  1.10.2018. Jatkoaika r.y. Viitattu 1.10.2018.
17. ↑  Niki Koskinen loppukaudeksi Mestikseen *kookoo.fi*.  1.2.2019. KooKoo Hockey Oy. Viitattu 4.2.2019.
18. ↑  IPK:lle kolme uutta pelaajasopimusta - Myös valmennuksessa jatkuvuutta *Jatkoaika.com*.  1.10.2018. Jatkoaika r.y. Viitattu 3.5.2019.
19. ↑  IPK:lle kaksi sopimusta hyökkäykseen *ipk.fi*.  3.4.2020. IPK Hockey Oy. Viitattu 7.5.2020.
20. ↑  Iisalmen Peli-Karhut edustusjoukkue *facebook.com*.  15.9.2020. IPK Hockey Oy. Viitattu 19.9.2020.
21. ↑  Elite Prospects - IPK *eliteprospects.com*. Everysport Media Group AB. Viitattu 4.6.2021. (englanniksi)
22. ↑  Koskinen ja Hattunen Kiekko-Poikiin *facebook.com*.  4.6.2021. Mehtimäki Oy. Viitattu 4.6.2021.
23. ↑  Finsk center och speedig forward ansluter till Vimmerby Hockey *hockeyettan.se*.  6.6.2021. Hockeyettan. Viitattu 7.6.2021. (ruotsiksi)
24. ↑  Niko Koskinen *Elite Prospects*. Everysport Media Group AB.  (englanniksi)
25. ↑  Jesse Koskinen *Elite Prospects*. Everysport Media Group AB.  (englanniksi)